pythainlp/thaigov-v2-corpus-22032023 huggingface dataset:
วันพุธที่ 17 พฤศจิกายน 2564
รมว.สุชาติ มอบ 'ที่ปรึกษา' เยี่ยมกลุ่มบ้านนาตีน จ.กระบี่ ต่อยอดผลิตภัณฑ์ชุมชน สร้างอาชีพเพิ่มรายได้ รับนักท่องเที่ยว
รมว.สุชาติ มอบ 'ที่ปรึกษา' เยี่ยมกลุ่มบ้านนาตีน จ.กระบี่ ต่อยอดผลิตภัณฑ์ชุมชน สร้างอาชีพเพิ่มรายได้ รับนักท่องเที่ยว
เมื่อวันที่17พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่จังหวัดกระบี่เพื่อตรวจเยี่ยมกลุ่มอาชีพแรงงานนอกระบบแรงงานผู้สูงอายุและแรงงานกลุ่มเปราะบางโดยมีนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานพร้อมด้วยเจ้าหน้าที่หน่วยงานในสังกัดกระทรวงแรงงานจังหวัดกระบี่เข้าร่วมในครั้งนี้ด้วยณกลุ่มอาชีพชุมชนบ้านนาตีนตั้งอยู่ที่ศูนย์กลางชุมชนบ้านนาตีนหมู่4ตำบลอ่าวนางอำเภอเมืองจังหวัดกระบี่โดยนางธิวัลรัตน์กล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาได้มีนโยบายเปิดประเทศเพื่อต้อนรับนักท่องเที่ยวมาตั้งแต่วันที่1พฤศจิกายนเป็นต้นมาซึ่งจะส่งผลให้เกิดการจ้างงานในระดับพื้นที่และได้สั่งการให้กระทรวงแรงงานดูแลกลุ่มวิสาหกิจชุมชนให้เข้มแข็งและยั่งยืนเพื่อให้กลุ่มอาชีพตั้งแต่ระดับรากหญ้าสามารถพัฒนาต่อยอดไปสู่ผู้ประกอบการSMEsได้ในอนาคตโดยเฉพาะจังหวัดกระบี่เป็นเมืองท่องเที่ยวที่ในแต่ละปีสร้างรายได้จากนักท่องเที่ยวเป็นเม็ดเงินมหาศาลทางเศรษฐกิจท่านรัฐมนตรีสุชาติชมกลิ่นได้เล็งเห็นถึงความสำคัญในการส่งเสริมการประกอบอาชีพที่ตรงตามความต้องการในพื้นที่ดังกล่าวจึงได้มอบหมายให้ดิฉันและคณะลงพื้นที่ตรวจเยี่ยมกลุ่มอาชีพแรงงานนอกระบบแรงงานผู้สูงอายุและแรงงานกลุ่มเปราะบางเพื่อให้ผู้ว่างงานผู้ถูกเลิกจ้างผู้ที่รอฤดูกาลผู้ประสบภัยธรรมชาติแรงงานนอกระบบคนพิการหรือผู้ดูแลคนพิการและประชาชนทั่วไปได้รับการส่งเสริมการประกอบอาชีพที่ตรงตามความต้องการมีส่วนร่วมทางสังคมรวมทั้งได้รับการเสริมสร้างภาวะทางร่างกายจิตใจตระหนักถึงคุณค่าและศักยภาพของตนเองนำไปสู่การมีคุณภาพชีวิตที่ดีขึ้นและได้มีการมอบวัสดุอุปกรณ์สนับสนุนการประกอบอาชีพให้แก่ผู้เข้าร่วมกิจกรรม
สำหรับบ้านนาตีนเป็นชุมชนเล็กๆแบบวิถีมุสลิมและเป็นแหล่งท่องเที่ยวเชิงวัฒนธรรมผสานเอกลักษณ์ของชุมชนที่โดดเด่นในเรื่องของการทำผ้าบาติกมาประยุกต์เป็นของที่ระลึกเพื่อสร้างรายได้แก่ชุมชนปัจจุบันชุมชนบ้านนาตีนอยู่ระหว่างการพัฒนาปรับปรุงผลิตภัณฑ์ตลอดจนการพัฒนาองค์กรและสภาพแวดล้อมในระดับหมู่บ้านเพื่อผลักดันให้เป็นหมู่บ้านอนุรักษ์แหล่งท่องเที่ยวและการส่งเสริมด้านผลิตภัณฑ์OTOPที่เปิดโอกาสให้นักท่องเที่ยวเลือกชมซื้อสินค้าหัตถกรรมที่ผลิตจากคนในชุมชนเช่นผ้าบาติกกระเป๋าปิ้กเป๊กแฮนด์เมดลายบาติกผลิตภัณฑ์จากกะลามะพร้าวสำนักงานจัดหางานจังหวัดกระบี่ได้สนับสนุนและส่งเสริมโครงการเตรียมความพร้อมแก่กำลังแรงงานกิจกรรมเพิ่มอาชีพเพิ่มรายได้แก่กลุ่มแรงงานนอกระบบเมื่อวันที่30-31สิงหาคม2564มีการอบรมและฝึกปฏิบัติหลักสูตร"การทำกระเป๋าปิ๊กเป๊กแฮนด์เมดลายบาติก"พร้อมมอบวัสดุหลังจากฝึกอบรมซึ่งผู้ผ่านการอบรมสามารถประกอบอาชีพเพิ่มรายได้5,000 - 10,000บาทต่อเดือน
+++++++++++++++++++
กองเผยแพร่และประชาสัมพันธ์
17พฤศจิกายน2564
วันอาทิตย์ที่ 19 มิถุนายน 2565
ดีอีเอส สรุปรายสัปดาห์ 10 ข่าวปลอมคนสนใจสูงสุด
ดีอีเอส สรุปรายสัปดาห์ 10 ข่าวปลอมคนสนใจสูงสุด
ดีอีเอสรายงานสรุปสถานการณ์ข่าวปลอมรายสัปดาห์เปิด10อันดับข่าวที่มีคนสนใจสูงสุดพบประเด็นที่อยู่ในกระแสมาครบทั้งเรื่องไข่ไก่กัญชาน้ำมันและสแกนคิวอาร์โค้ดไปรษณีย์ฯเสี่ยงถูกดูดเงินส่วนข่าวลวงสินเชื่อแบงก์ใหญ่ก็ยังไม่หลุดโผ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่10-16มิ.ย. 65โดยศูนย์ต่อต้านข่าวปลอมมีจำนวนข้อความเข้ามา11,696,488ข้อความหลังจากคัดกรองพบข้อความที่ต้องดำเนินการVerifyจำนวน271ข้อความแบ่งเป็นข้อความที่ได้จากช่องทางSocial Listening Toolจำนวน250ข้อความและช่องทางไลน์ทางการของศูนย์ฯจำนวน21ข้อความโดยเป็นจำนวนเรื่องที่ต้องดำเนินการตรวจสอบทั้งหมด129เรื่อง
โดยในรอบสัปดาห์นี้ข่าวปลอมที่มีคนสนใจสูงสุด10อันดับได้แก่อันดับ1ไข่ไก่เหี่ยวเกิดจากแม่ไก่เป็นโรคหลอดลมอักเสบติดต่ออันดับ2ผลิตภัณฑ์Lutiana VISช่วยบำรุงสายตาและฟื้นฟูการมองเห็นอันดับ3ห้ามกรอกลงทะเบียนจดแจ้งปลูกกัญชาของทางอย.เพราะเป็นของมิจฉาชีพอันดับ 4หากสแกนQR Codeจากใบนัดนำจ่ายสิ่งของส่งทางไปรษณีย์สามารถถูกดูดเงินในบัญชีได้อันดับ5กรุงไทยเปิดลงทะเบียนสินเชื่ออเนกประสงค์วงเงิน100,000บาทผ่อนเดือนละ1,190บาทนาน84เดือน
อันดับ6ประเทศไทยขุดน้ำมันดิบได้มากกว่า40%ของความต้องการใช้แต่ต้องส่งออกเพราะไม่มีคลังเก็บน้ำมันที่กลั่นเกินอันดับ7รพ.วชิรพยาบาลรักษาอาการปวดเข่าโดยวิธีปั่นเลือดและฉีดที่หัวเข่าข้างละ300บาทอันดับ8ใช้คางคกถูบริเวณที่ตะขาบกัดจะช่วยดูดพิษออกได้อันดับ9ไทยเตรียมรับมือพายุโซนร้อนตั้งแต่วันที่14 -19มิ.ย. 65และอันดับ10การขึ้น1ขีดหรือ2ขีดของATKเป็นเพียงค่าของความเป็นกรด-ด่างอาจจะไม่ได้ติดเชื้อโควิด19
“อยากให้ประชาชนตระหนักรู้เท่าทันข่าวปลอมบนโซเชียลและขอความร่วมมืออย่าเชื่อในทันทีควรตรวจสอบก่อนและสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
วันอังคารที่ 21 ธันวาคม 2564
นายกฯ เตรียมเปิดมหกรรมสมุนไพรแห่งชาติ ครั้งที่ 18 “กัญชานำไทย สมุนไพรสร้างชาติ” 22-26 ธ.ค.นี้ ยกระดับสมุนไพรเพื่อสุขภาพ สร้างความเข้มแข็งเศรษฐกิจฐานราก
นายกฯ เตรียมเปิดมหกรรมสมุนไพรแห่งชาติ ครั้งที่ 18 “กัญชานำไทย สมุนไพรสร้างชาติ” 22-26 ธ.ค.นี้ ยกระดับสมุนไพรเพื่อสุขภาพ สร้างความเข้มแข็งเศรษฐกิจฐานราก
วันที่ 21 ธ.ค. 64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เตรียมเป็นประธานเปิดงาน มหกรรมสมุนไพรแห่งชาติ ครั้งที่ 18 ภายใต้แนวคิด “กัญชานำไทย สมุนไพรสร้างชาติ” จัดขึ้นระหว่างวันที่ 22 - 26 ธ.ค. 2564 นี้ ที่ รอยัล พารากอน ฮอลล์ ชั้น 5 ศูนย์การค้าสยามพารากอน ทั้งในรูปแบบ On Site และ On Line เพื่อยกระดับนวัตกรรมอุตสาหกรรมและเทคโนโลยีด้านสุขภาพ และสร้างความเข้มแข็งเศรษฐกิจฐานราก ให้เครือข่ายชุมชน ผู้ประกอบการธุรกิจบริการสุขภาพ เกิดความเชื่อมโยงระหว่างกันมากขึ้น
น.ส.ไตรศุลี กล่าวว่า รัฐบาลขอเชิญชวนประชาชนชมมหกรรมสมุนไพรแห่งชาติ ครั้งที่ 18 สำหรับไฮไลท์ ได้แก่ การจัดแสดงกัญชา กัญชง ตั้งแต่ต้นทาง คือการเพาะปลูก โดยได้รวบรวมสายพันธุ์กัญชาท้องถิ่นตามภูมิภาคต่าง ๆ ทั่วประเทศมาจัดแสดง พร้อมนำเสนอวิธีการเพาะปลูกในหลากหลายรูปแบบ กลางทาง คือขั้นตอนการสกัดเป็นสมุนไพร เพื่อใช้ประโยชน์ทางการแพทย์ และปลายทาง โดยนำเสนอผลิตภัณฑ์ อาหาร เครื่องดื่ม เครื่องสำอาง ฯลฯ ที่มีส่วนผสมของกัญชา กัญชง นอกจากนี้ ยังมีการเผยแพร่องค์ความรู้ ภูมิปัญญาเพื่อสุขภาพจากกัญชา พร้อมกับมีกิจกรรม Workshop เพื่อต่อยอดทางธุรกิจ ให้กัญญา กัญชง เป็นพืชสมุนไพรที่เป็นประโยชน์ต่อทุกภาคส่วนทั้ง เกษตรกร อุตสาหกรรม ธุรกิจ และประชาชน
น.ส.ไตรศุลี กล่าวว่า ภายในงานยังมีศูนย์ให้คำปรึกษาเส้นทางกัญชาในทุกมิติ เช่น กฎหมาย การขออนุญาต และธุรกิจกัญชาไทย มีการปาถกฐาพิเศษ ในหัวข้อฟ้าทะลายโจร กระชาย สมุนไพรพลิกวิกฤต COVID-19 กัญชาจากนโยบายสู่พื้นที่ไร้รอยต่อ ต่อยอดเศรษฐกิจ โอกาสและความท้าทาย การพัฒนาสมุนไพรไทย เชิงเศรษฐกิจ และอีกมากมาย นอกจากนี้ยังมีแพคเกจเส้นทางท่องเที่ยวกัญชาในการดูแลสุขภาพ บริการและคลินิกให้คำปรึกษาด้านสุขภาพ ได้แก่ คลินิกกัญชาทางการแพทย์แผนไทย คลินิกการแพทย์แผนจีน และการแพทย์ทางเลือก โดยไม่เสียค่าใช้จ่าย ภายในงานยังแจกต้นกล้าพันธุ์ไม้สมุนไพรหายาก 300 ต้น/ วัน
น.ส.ไตรศุลี กล่าวว่า มหกรรมสมุนไพรแห่งชาติ ครั้งที่ 18 ภายใต้แนวคิด “กัญชานำไทย สมุนไพรสร้างชาติ” ระหว่างวันที่ 22 - 26 ธ.ค. 2564 นี้ มีมาตรการป้องกันโรคโควิด-19 อย่างรัดกุม โดยให้แสดงหลักฐานการได้รับวัคซีนแล้ว 2 เข็ม ส่วนผู้ที่ยังฉีดวัคซีนไม่ครบ 2 เข็ม ต้องมีผลตรวจ ATK ไม่เกิน 72 ชั่วโมง
วันเสาร์ที่ 14 พฤษภาคม 2565
SME D Bank คว้ารางวัล“THAILAND TOP COMPANY AWARDS 2022”
SME D Bank คว้ารางวัล“THAILAND TOP COMPANY AWARDS 2022” องค์กรเป็นเลิศด้านให้ความสำคัญกับคู่ค้า พันธมิตรทางธุรกิจ พาเอสเอ็มอีไทยข้ามผ่านโควิด-19
วานนี้ (12 พฤษภาคม 2565) นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank รับรางวัล “THAILAND TOP COMPANY AWARDS 2022” ความเป็นเลิศประเภท "TOP BUSINESS PARTNERSHIP PROMOTION AND DEVELOPMENT AWARD" จัดโดยนิตยสาร Business+ บริษัท เออาร์ไอพี จำกัด (มหาชน) และมหาวิทยาลัยหอการค้าไทยโดยได้รับเกียรติจากศาสตราจารย์เกียรติคุณ นายแพทย์เกษม วัฒนชัย องคมนตรี เป็นประธานในพิธีและมอบรางวัล ณ ห้องบอลรูม โรงแรมอินเตอร์คอนติเนนตัล
สำหรับรางวัลดังกล่าว ใช้เกณฑ์พิจารณาจากองค์กรที่ให้ความสำคัญกับคู่ค้า พันธมิตรทางธุรกิจ ซึ่งมีความสำคัญในกระบวนการดำเนินธุรกิจ รวมถึงการส่งเสริมและพัฒนาคู่ค้าซึ่งSME D Bankได้แสดงบทบาทโดดเด่นเป็นเลิศในฐานะองค์กรที่ช่วยเหลือผู้ประกอบการเอสเอ็มอีจากสถานการณ์โควิด-19 โดยเป็นแกนกลางเชื่อมโยงประสานความร่วมมือกับหน่วยงานพันธมิตรทั้งภาครัฐและเอกชนได้แก่ สำนักงานส่งเสริมวิสาหกิจขนาดกลางและขนาดย่อม (สสว.) คู่ค้าทางธุรกิจ เชื่อมโยงสู่เครือข่ายพันธมิตร 5 หน่วยงาน ได้แก่ สภาอุตสาหกรรมแห่งประเทศไทย สภาหอการค้าแห่งประเทศไทย สมาพันธ์เอสเอ็มอีไทย สภาอุตสาหกรรมท่องเที่ยวแห่งประเทศไทย และสภาเกษตรกรแห่งชาติ ขณะเดียวกันSME D Bank ได้ยกระดับการทำงานนำระบบเทคโนโลยี และปรับกระบวนการพิจารณาสินเชื่อผ่านระบบออนไลน์ ซึ่งเหมาะสมกับสถานการณ์จริงในเวลานั้นที่มีการจำกัดการเดินทางจากมาตรการควบคุมการแพร่ระบาดของโรคโควิด-19 จากกระบวนการดังกล่าวสามารถสนับสนุนให้ผู้ประกอบเอสเอ็มอีที่เป็นสมาชิกของแต่ละหน่วยงาน เข้าถึงแหล่งทุนใน “โครงการสนับสนุน SMEsรายย่อยผ่านกองทุน สสว.” (SMEs One)อัตราดอกเบี้ย 1% ต่อปี วงเงิน 4,890 ล้านบาท ได้อย่างสะดวกรวดเร็วกลายเป็นปัจจัยสำคัญช่วยเสริมสภาพคล่องให้สามารถประคับประคองธุรกิจ รักษาการจ้างงาน และเดินหน้าธุรกิจต่อเนื่องข้ามผ่านสถานการณ์โควิด-19 มาได้ด้วยดี
วันพุธที่ 23 มิถุนายน 2564
โฆษก ศบค. ยืนยันมีเตียงผู้ป่วยเพียงพอสำหรับผู้ป่วยรายใหม่และผู้ป่วยวิกฤต  ย้ำระยะห่างการเข้ารับวัคซีนแอสตร้าเซเนก้าเข็ม 1 และ 2 อยู่ที่ 12 สัปดาห์
โฆษก ศบค. ยืนยันมีเตียงผู้ป่วยเพียงพอสำหรับผู้ป่วยรายใหม่และผู้ป่วยวิกฤต  ย้ำระยะห่างการเข้ารับวัคซีนแอสตร้าเซเนก้าเข็ม 1 และ 2 อยู่ที่ 12 สัปดาห์
วันนี้ (23 มิถุนายน 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ชี้แจงถึงการแก้ไขปัญหาจำนวนเตียงสำหรับผู้ป่วยติดเชื้อรายใหม่และผู้ป่วยขั้นวิกฤต ซึ่งปัจจุบันยอดจำนวนผู้ป่วยติดเชื้อส่วนมากอยู่ในพื้นที่กรุงเทพมหานครและปริมณฑล และส่วนมากเป็นผู้ป่วยสีเขียว จึงได้พิจารณาให้กรุงเทพมหานครย้ายผู้ป่วยสีเขียวเข้ารับการรักษาสังเกตอาการต่อใน Hospitel เพื่อให้มีจำนวนเตียงว่างมากขึ้น สำหรับผู้ป่วยสีแดงและสีเหลือง อาจมีการปรับศักยภาพโรงพยาบาลในพื้นที่เพื่อให้สามารถรองรับผู้ป่วยอาการหนักได้ด้วยการเพิ่มอุปกรณ์ทางการแพทย์ อาทิ โรงพยาบาลผู้สูงอายุ บางขุนเทียน และหากบุคลาการทางการแพทย์ของภาครัฐไม่เพียงพอ ก็อาจจำเป็นต้องได้รับความช่วยเหลือจากบุคลากรทางการแพทย์จากภาคเอกชน หรือหน่วยงานเอกชน อาทิ การสร้างสถานที่ และเตียง icu สำหรับดูแลผู้ป่วยอาการหนักในโรงพยาบาลราชวิถี เป็นต้น
ในตอนท้าย โฆษก ศบค. ยืนยันมาตรฐานการเว้นระยะห่างการรับวัคซีนแอสตร้าเซเนก้าระหว่างเข็ม 1 และเข็ม 2 อยู่ที่ 12 สัปดาห์ ในส่วนของ 16 สัปดาห์นั้น ชี้แจงว่าเป็นการยืดระยะเวลาของแต่ละประเทศที่อาจพบว่าผู้ที่จะเข้ารับวัคซีนมีอาการเจ็บไข้ได้ป่วย หรือมีเหตุที่ต้องยืดระยะเวลาการเข้ารับวัคซีนเข็ม 2 รวมถึงการบริหารจัดการวัคซีนของแต่ละประเทศที่ต้องการเพิ่มจำนวนผู้ได้รับวัคซีนเข็มที่ 1 แต่ในประเทศไทยยังคงยึดที่ 12 สัปดาห์ และสำหรับผู้ที่มีเหตุจำเป็นต้องยืดระยะเวลาให้ขึ้นอยู่กับดุลยพินิจของแพทย์
.....................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 24 กันยายน 2564
รัฐบาลเชิญชวน ลงทะเบียนโครงการเราเที่ยวด้วยกัน เฟส 3 รับ 2 ล้านสิทธิ เริ่มเที่ยว 15 ต.ค.
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยรัฐบาลเชิญชวน ลงทะเบียนโครงการเราเที่ยวด้วยกัน เฟส 3 รับ 2 ล้านสิทธิ เริ่มเที่ยว 15 ต.ค.
เมื่อวันที่24ก.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่ารัฐบาลขอเชิญชวนประชาชนและผู้ประกอบการโรงแรมร้านอาหารการบริการท่องเที่ยวลงทะเบียนเข้าร่วมโครงการเราเที่ยวด้วยกันเฟส3ซึ่งเปิดให้ลงทะเบียนวันนี้เป็นวันแรกโดยโครงการเราเที่ยวด้วยกันเฟส3ให้สิทธิ2ล้านสิทธิเพื่อสนับสนุนการท่องเที่ยวของประชาชนโดยรัฐบาลสนับสนุนค่าโรงแรม40%ของราคาที่พักต่อห้องต่อคืนทั้งนี้ไม่เกิน3,000บาทต่อห้องต่อคืนสูงสุดไม่เกิน15ห้องหรือ15คืน,สนับสนุนคูปองอาหาร/ท่องเที่ยวมูลค่า600บาทต่อห้องต่อคืนให้กับประชาชนเมื่อcheck-inโรงแรมสำเร็จโดยคูปองอาหาร/ท่องเที่ยวสามารถใช้ได้ที่ร้านอาหารและสถานที่ท่องเที่ยวที่ร่วมโครงการโดยประชาชนชำระ60%และรัฐบาลสนับสนุนอีก40%ผ่านการตัดเงินจากคูปองพร้อมทั้งยังสนับสนุนค่าตั๋วเครื่องบิน40%ไม่เกิน2,000บาทหรือ3,000บาทตามเงื่อนไขของจังหวัดด้วย
น.ส.ไตรศุลีกล่าวว่าประชาชนสามารถลงทะเบียนรับสิทธิได้ที่เว็บไซต์เราเที่ยวด้วยกัน.comสำหรับผู้มีสิทธิเข้าร่วมโครงการต้องเป็นบุคคลสัญชาติไทยมีบัตรประจำตัวประชาชนอายุตั้งแต่18ปีบริบูรณ์ขึ้นไปณวันที่ลงทะเบียนโดยเมื่อลงทะเบียนรับสิทธิแล้วจะเปิดให้ลงทะเบียนจองที่พักโรงแรมในวันที่8ต.ค.2564ถึง23ม.ค.2565เริ่มเข้าพักได้ตั้งแต่วันที่15ต.ค.2564เป็นต้นไปและจะสิ้นสุดโครงการในวันที่31ม.ค.2565สำหรับประชาชนที่เคยลงทะเบียนโครงการเราเที่ยวด้วยกันเฟส1และ2แล้วไม่ต้องลงทะเบียนรับสิทธิใหม่สามารถใช้สิทธิที่คงเหลือต่อได้โดยเริ่มจองโรงแรม/ที่พักตั้งแต่วันที่8ต.ค. 64 - 23ม.ค. 65
น.ส.ไตรศุลีกล่าวว่าโครงการเราเที่ยวด้วยกันเฟส3ผ่านความเห็นชอบจากที่ประชุมคณะรัฐมนตรี(ครม.)เมื่อวัน21ก.ย.ที่ผ่านมาพร้อมกันนี้ยังมีโครงการทัวร์เที่ยวไทยเพื่อกระตุ้นเศรษฐกิจภาคการท่องเที่ยวและบริการในช่วงปลายปีโดยกระทรวงการท่องเที่ยวและกีฬาและการท่องเที่ยวแห่งประเทศไทยตั้งเป้าการท่องเที่ยวภายในประเทศปีนี้ว่าจะเกิดการเดินทางประมาณ90ล้านคน-ครั้งโดยไม่ต่ำกว่าปี2563สร้างรายได้4แสนล้านและคาดว่าโครงการเราเที่ยวด้วยกันและโครงการทัวร์เที่ยวไทยจะช่วยกระตุ้นเศรษฐกิจภาคการท่องเที่ยวได้เป็นอย่างดี
___________
วันพุธที่ 20 เมษายน 2565
โฆษกรัฐบาลเผยนายกฯ พอใจ "Air Travel Bubble" ไทย-อินเดีย คืบหน้า หวังภาคเศรษฐกิจและการท่องเที่ยวฟื้นตัวจากโควิด-19
พร้อมยินดีพิธีลงนามการค้า Mini FTA ไทย-รัฐเตลังคานาสำเร็จ ตอกย้ำความสัมพันธ์ไทย-อินเดียแน่นแฟ้น
วันนี้ (20 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามความคืบหน้า และพอใจต่อแผนงาน "Air Travel Bubble" ระหว่างไทย-อินเดีย ที่หน่วยงานภาครัฐได้พัฒนาความร่วมมือร่วมกับภาคเอกชนส่งเสริมการท่องเที่ยวเส้นทางจากสาธารณรัฐอินเดียมายังประเทศไทย เสริมสร้างประสบการณ์ที่ดีให้แก่นักท่องเที่ยว และมุ่งขยายตลาดอินเดียในประเทศไทยให้กว้างขึ้น หวังกระตุ้นเศรษฐกิจและการท่องเที่ยวไทยให้ฟื้นตัวหลังการผ่อนคลายข้อจำกัดในการเดินทางระหว่างประเทศ ทั้งนี้สถิติก่อนการแพร่ระบาดของโรคโควิด-19 จากกระทรวงการท่องเที่ยวและกีฬาพบว่า นักท่องเที่ยวชาวอินเดียเดินทางเข้าประเทศไทยในปี พ.ศ. 2562 สูงถึง 1,995,516 คน สร้างรายได้กว่า 86,372.01 ล้านบาท แสดงถึงศักยภาพการบริโภคสินค้าและบริการที่เติบโตสูงของตลาดอินเดีย จึงกลายเป็นโอกาสของไทยในการกระตุ้นเศรษฐกิจและการท่องเที่ยวผ่านการฟื้นคืนตลาดอินเดียให้กลับมาเติบโตอีกครั้ง ซึ่งภายหลังการบรรลุข้อตกลงเรื่อง Air Travel Bubble Arrangement ระหว่างสองประเทศ รัฐบาลไทยได้ร่วมมือกับภาคเอกชนยกระดับอุตสาหกรรมท่องเที่ยวให้พัฒนายิ่งขึ้นผ่านการประชาสัมพันธ์ การจัดกิจกรรมส่งเสริมการขาย การมอบสิทธิประโยชน์ในการเดินทาง การแลกเปลี่ยนข้อมูลที่เป็นประโยชน์ รวมถึงการจัดกิจกรรมส่งเสริมการท่องเที่ยวทั้งในไทยและอินเดีย เพื่อแสดงถึงความพร้อมของไทยในการรองรับนักท่องเที่ยวกลุ่มต่างๆ พร้อมกันนี้ รัฐบาลไทยยังมีการลงนามแสดงเจตจำนง (Letter of Intent - LoI) ว่าด้วยความร่วมมือส่งเสริมการเดินทางของตลาดนักท่องเที่ยวอินเดียมายังประเทศไทยร่วมกับบริษัทสายการบิน เพื่อวางกลยุทธ์และดำเนินงานรองรับการเดินทางของนักท่องเที่ยวชาวอินเดียให้มีประสิทธิภาพและครอบคลุมในทุกมิติ
นายธนกร กล่าวอีกว่า นายกรัฐมนตรีได้ร่วมยินดีต่อความสำเร็จในการกระชับความสัมพันธ์ทางเศรษฐกิจระหว่างไทยและอินเดีย หลังจากที่มีพิธีลงนามบันทึกความเข้าใจรูปแบบออนไลน์ ระหว่างกระทรวงพาณิชย์ของไทยกับกระทรวงอุตสาหกรรมและพาณิชย์ รัฐเตลังคานา ของอินเดีย หรือ Mini FTA ไทย-เตลังคานา เมื่อวันที่ 12 เมษายน 2565 โดยนับเป็นการลงนามครั้งประวัติศาสตร์และถือเป็นการลงนามในระดับรัฐเป็นครั้งแรก ซึ่งความร่วมมือจะครอบคลุมการเชื่อมโยงธุรกิจระหว่างกัน การให้สิทธิประโยชน์ด้านการลงทุน และการอำนวยความสะดวกในด้านการลงทุนของทั้งสองฝ่าย การแลกเปลี่ยนความร่วมมือด้าน Start-up การส่งเสริมการจัดกิจกรรมส่งเสริมการขายระหว่างกัน และการเชื่อมโยงระหว่างแพลตฟอร์มสำคัญของสองฝ่าย โดยไทยจะใช้ Thaitrade.com เชื่อมกับ Telangana State GlobalLinker ของรัฐเตลังคานา
“ผู้ประกอบการไทยจะได้รับสิทธิประโยชน์ในการสร้างตลาดธุรกิจในรัฐเตลังคานาของอินเดีย สามารถดำเนินการด้วยความสะดวก ได้รับการสนับสนุนของรัฐบาลท้องถิ่น และสามารถเติบโตในตลาดอินเดียได้ในอนาคต ความร่วมมือด้านการค้าและการลงทุน รวมถึงความคืบหน้าจาก Air Travel Bubble ครั้งนี้ จะเป็นโอกาสสำคัญในการผลักดันผู้ประกอบการและการท่องเที่ยวไทยให้ฟื้นตัวจากการแพร่ระบาดของโรคโควิด-19 ได้ โอกาสนี้ นายกรัฐมนตรียังขอบคุณทุกหน่วยงานที่เกี่ยวข้อง ที่ได้บูรณาการความร่วมมือ โอกาส ช่องทาง ช่วยเหลือพี่น้องชาวไทย ทำให้ระบบเศรษฐกิจและการท่องเที่ยวไทยกลับมาฟื้นตัวได้อีกครั้ง” นายธนกรฯ กล่าว
วันอังคารที่ 23 สิงหาคม 2565
ครม.รับทราบการลงสมัครสมาชิกคณะมนตรีสิทธิมนุษยชนแห่งสหประชาชาติของไทย หลังว่างเว้นมาเกือบ 10 ปี เตรียมจัดงานเปิดตัวการสมัคร ระหว่างการประชุมสมัชชาสหประชาชาติ สมัยที่ 77
ครม.รับทราบการลงสมัครสมาชิกคณะมนตรีสิทธิมนุษยชนแห่งสหประชาชาติของไทย หลังว่างเว้นมาเกือบ 10 ปี เตรียมจัดงานเปิดตัวการสมัคร ระหว่างการประชุมสมัชชาสหประชาชาติ สมัยที่ 77 ในเดือนกันยายน 2565
วันที่ 23 สิงหาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) รับทราบการลงสมัครสมาชิกคณะมนตรีสิทธิมนุษยชนแห่งสหประชาชาติของไทย (United Nations Human Rights Council : HRC) วาระปี พ.ศ.2568-2570 ซึ่งมีกำหนดการเลือกตั้งในช่วงเดือนตุลาคม 2567 ณ สำนักงานใหญ่สหประชาชาติ นครนิวยอร์ก สหรัฐอเมริกา และร่างคำมั่นโดยสมัครใจของไทยประกอบการสมัครสมาชิก HRC โดยคณะผู้แทนถาวรไทยประจำสหประชาชาติ มีกำหนดจัดงานเปิดตัวการสมัครเลือกตั้งสมาชิก HRC ของไทย ระหว่างการประชุมสมัชชาสหประชาชาติ สมัยที่ 77 ในเดือนกันยายน 2565
ทั้งนี้ ที่ผ่านมาไทยได้เคยดำรงตำแหน่งสมาชิกHRC ครั้งล่าสุดเมื่อปี 2553-2556 และได้ลงสมัครสมาชิก HRC วาระปี 2558-2560 แต่ไม่ได้รับการเลือกตั้ง ไทยจึงว่างเว้นจากการเป็นสมาชิกHRC มาแล้วเกือบ 10 ปี การลงสมัครสมาชิกHRC อีกครั้งของไทยจะเป็นการเน้นย้ำบทบาทและความมุ่งมั่นของไทยในเรื่องสิทธิมนุษยชน ซึ่งหลังจากการดำรงตำแหน่งHRC ครั้งล่าสุด ไทยมีความก้าวหน้าในท่าทีและการปฏิบัติในหลายด้านซึ่งสอดรับกับพัฒนาการของกรอบความคิดด้านสิทธิมนุษยชนในเวทีระหว่างประเทศ เช่น ความคืบหน้าในการเข้าเป็นภาคีสนธิสัญญาด้านสิทธิมนุษยชน การผลักดันกฎหมายภายในเพื่อรองรับพันธกรณีด้านสิทธิมนุษยชน การประกาศให้สิทธิมนุษยชนเป็นวาระแห่งชาติระหว่างปี 2561-2562
นอกจากนี้ไทยยังเป็นหนึ่งในประเทศตัวอย่างที่ประสบความสำเร็จในความพยายามส่งเสริมและคุ้มครองสิทธิทางสุขภาพ และคุ้มครองสิทธิทางสังคมให้กับกลุ่มเปราะบางท่ามกลางสถานการณ์วิกฤตโลกที่มีการแพร่ระบาดของโควิด-19 หากไทยได้รับการเลือกตั้งจะเป็นการแสดงถึงการได้รับความไว้วางใจจากประชาคมระหว่างประเทศ และมีส่วนช่วยส่งเสริมภาพลักษณ์ของไทยในเวทีที่เป็นเสาหลักของสหประชาชาติ โดยเฉพาะเรื่องสิทธิมนุษยชน และยังเป็นจังหวะเวลาที่สำคัญเมื่อคำนึงถึงสถานการณ์และความท้าทายในเวทีโลกปัจจุบันที่ไทยควรเข้าไปร่วมมีบทบาทในการกำหนดวาระและทิศทางการหารือในเวทีระหว่างประเทศ เพื่อผลักดันประเด็นที่สอดคล้องกับหลักการและผลประโยชน์ของประเทศไทย
วันพฤหัสบดีที่ 7 เมษายน 2565
รัฐมนตรีว่าการกระทรวงยุติธรรม เยี่ยมชม สำนักงานกิจการยุติธรรม สั่งยกระดับฐานข้อมูลเชิงลึกบุคคล ให้สอดรับแนวนโยบายรัฐบาล
รัฐมนตรีว่าการกระทรวงยุติธรรม เยี่ยมชม สำนักงานกิจการยุติธรรม สั่งยกระดับฐานข้อมูลเชิงลึกบุคคล ให้สอดรับแนวนโยบายรัฐบาล เรื่องปรับชั้นนักโทษที่กำหนดใหม่  จี้ ตั้งคณะทำงาน เพื่อพัฒนาเป็นบิ๊กดาต้าด้านคดีความ
เมื่อเวลา 09.00 น. วันที่ 7 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม และนายวัลลภ นาคบัว รองปลัดกระทรวงยุติธรรม เข้าเยี่ยมชมและหารือแนวทางการพัฒนาประสิทธิภาพ การดำเนินงานศูนย์แลกเปลี่ยนข้อมูลกระบวนการยุติธรรม (DXC) ที่ห้องประชุมกิจการยุติธรรม ศูนย์ราชการฯ กรุงเทพฯ
โดยมี พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม พร้อมคณะผู้บริหาร ให้การต้อนรับ และนำเสนอภาพรวมภารกิจสำนักงานกิจการยุติธรรม พร้อมมีการสาธิตใช้ระบบ DXC ที่ปัจจุบันมีภาครัฐแลกเปลี่ยนข้อมูลกันกว่า 26 หน่วยงาน มีการเข้าใช้ปีนี้แล้วกว่า 3 ล้านครั้ง เพื่อสืบค้นข้อมูลเชิงลึก ที่มีประโยชน์ต่อรูปคดี ซึ่งมีหน่วยงานที่ใช้บริการมากที่สุดคือ กรมคุมประพฤติ ที่ใช้ดูข้อมูลการกระทำผิดซ้ำ และผู้กระทำผิดมีงานทำหรือไม่ ส่วนที่ภาครัฐ ใช้หาข้อมูลมากที่สุดคือ ฐานผู้ประกันตน ค้นหากว่า 4 แสนครั้ง เพื่อหาประวัติการทำงาน และประวัติการรักษาพยาบาล
โดยนายสมศักดิ์ กล่าวว่า เราต้องรับทราบว่า ภาครัฐที่เข้าค้นข้อมูล ใช้หาอะไรมากที่สุด เพื่อที่จะได้พัฒนาต่อไป ซึ่งเวลาตนไปสื่อสาร จะได้รู้ถึงแก่น และจะได้เพิ่มงบประมาณได้ถูกต้อง เพื่อที่จะได้เพิ่มการบริการสังคมได้ พร้อมขอให้หน่วยงานที่เกี่ยวข้อง ไปศึกษาว่า DXC จะสามารถพัฒนาเป็นบิ๊กดาต้า ในเรื่องข้อมูลคดีความได้หรือไม่ เพื่อให้ภาครัฐ เข้าไปเช็คประวัติบุคคลได้ ดังนั้น ตนจะให้ตั้งคณะทำงานขึ้นมา 1 ชุด เพื่อติดตามเรื่องนี้
"ขณะนี้ รัฐบาลมีการปรับชั้นนักโทษตามแนวนโยบายของรัฐที่กำหนดขึ้นใหม่ ดังนั้น ข้อมูลที่ต้องเพิ่มใน DXC ให้ตรงกับแนวนโยบายของรัฐบาล ก็คือ ประวัติของผู้ต้องขัง ว่า ใครมีสิทธิอะไรบ้าง เพราะข้อมูลที่มีอยู่ขณะนี้ มีแค่ชื่อ ซึ่งคงไม่เพียงพอ ผมจะสั่งการให้หน่วยงานที่เกี่ยวข้อง เร่งปรับปรุงข้อมูล เพื่อรวบรวมไว้ใน DXC จะได้มีข้อมูลบุคคลที่ครบถ้วน และการทำงานในยุคสมัยนี้ต้องทันเทคโนโลยีของโลก" นายสมศักดิ์ กล่าว
วันพฤหัสบดีที่ 30 มิถุนายน 2565
​Lean Product System จากภาคการผลิต สู่ ภาคการบริการ Health Care System
​Lean Product System จากภาคการผลิต สู่ ภาคการบริการ Health Care System
สมาคมส่งเสริมเทคโนโลยี (ไทย-ญี่ปุ่น) หรือ ส.ส.ท. ได้รับมอบหมายจากกระทรวงอุตสาหกรรม ในการช่วยให้ผู้ประกอบการเพิ่มประสิทธิภาพภาคการผลิตของอุตสาหกรรมไทย ให้อยู่รอดได้ท่ามกลางวิกฤตเศรษฐกิจถดถอยที่เกิดขึ้นทั่วโลก
Lean Product System เป็นระบบการจัดการที่มุ่งลดความสูญเปล่า ซึ่งเป็นแนวคิดที่ได้รับยอมรับทั่วโลก สามารถนำมาใช้ในการพัฒนาองค์กรต่างๆ ให้สามารถแข่งขันและอยู่รอดได้ในยุคแห่งการเปลี่ยนแปลงอย่างรวดเร็ว ส.ส.ท. จึงได้จัดตั้งรางวัล Thailand Lean Award ขึ้น เพื่อเป็นการประกาศเกียรติคุณให้แก่องค์กรที่มีผลงานดีเด่นด้านการจัดการแบบ Lean (Lean Management) เพื่อมุ่งสู่ความเป็น Lean Organization ต่อไป โดยในปี พ.ศ. ๒๕๕๑ เป็นปีแรกที่ ส.ส.ท. ริเริ่มให้มีการประกวดองค์กรที่นำระบบบริหารจัดการแบบ Lean มาประยุกต์ใช้ในองค์กร
โรงพยาบาลศิริราช ได้นำแนวคิด Lean Management มาใช้ในการดำเนินงานของโรงพยาบาล โดยมีเป้าหมายในการนำเทคโนโลยีที่ทันสมัยมาใช้ให้เอื้อประโยชน์ มีคุณค่าเพิ่มขึ้นต่อผู้ใช้บริการ และให้การทำงานมีความปลอดภัย มีคุณภาพ สะดวก รวดเร็ว และต้นทุนต่ำ นอกจากนี้ยังทำให้ผู้รับบริการและบุคลากรมีความสุข ทั้งนี้ รพ.ศิริราช ได้นำแนวคิด Lean มาประยุกต์ใช้ตั้งแต่ปี พ.ศ.๒๕๕๑ ผสมผสานกับการใช้เทคโนโลยี เพื่อการแปรเปลี่ยนความสูญเปล่า (Waste) ให้เป็นคุณค่า (Value) ในมุมมองของผู้รับบริการในด้านการเข้าถึงบริการได้สะดวก ลดการเดินโดยไม่จำเป็น ลดการรอคอยผลการตรวจทางห้องปฏิบัติการ ลดความแออัดบริเวณหน้าห้องตรวจ การจัด Inventory การได้รับบริการการรักษาที่ถูกต้องและรวดเร็ว
เพิ่มความสะดวกในการรับใบนัดและรับยา การเลื่อนนัดหมายนอกโรงพยาบาล ส่งผลให้ค่าใช้จ่ายของผู้ป่วยที่เข้ามารับบริการลดลง
นับเป็นเวลา ๑๔ ปี มาแล้ว ที่โรงพยาบาลศิริราช ได้ดำเนินการตามแนวคิด Lean มาใช้ ด้วยความมุ่งมั่นของผู้บริหารและบุคลากร ในการตอบสนองต่อความต้องการของผู้ใช้บริการที่เพิ่มมากขึ้น สามารถรองรับผู้มาใช้บริการที่มีมากถึงปีละ ๒ ล้านคน มุ่งสู่การเป็น Smart Hospital โดยการใช้ Digital Transformation ที่ประกอบด้วย ระบบ AI ในการประมวลผลข้อมูลและวิเคราะห์ของผู้มารับบริการ ระบบ IoT ที่สามารถเชื่อมต่อการทำงานของทุกส่วนในการอำนวยความสะดวกของทั้งผู้ให้ผู้บริการและผู้รับบริการให้มีความสะดวกรวดเร็วมากยิ่งขึ้น Block Chain ระบบการเก็บข้อมูลของผู้รับบริการที่มีความแม่นยำ และ ใช้ระบบ Robotics and Automation ที่สามารถนำมาใช้แทนการรับส่ง ยาและเวชภัณฑ์ต่าง ให้มีความรวดเร็วและลดการทำงานบุคลากร พร้อมทั้งการนำเทคโนโลยี 5G มาใช้ในการติดต่อสื่อสารและส่งผ่านข้อมูลได้อย่างรวดเร็วและแม่นยำ (Telemedicine) ทำให้โรงพยาบาลศิริราช ได้รับรางวัลดีเลิศ Diamond Award ในการประกวดโครงการ Thailand Lean Award 2022 เมื่อวันที่ ๒๙ มิถุนายน ๒๕๖๕ ซึ่งนับเป็นโรงพยาบาลต้นแบบในการนำแนวคิด Lean มาประยุกต์ใช้ในภาคการบริการด้านสุขภาพ ที่นอกเหนือไปจากภาคการผลิต และสามารถนำไปขยายผลสู่โรงพยาบาลอื่นๆ ต่อไปได้
วันศุกร์ที่ 17 ธันวาคม 2564
ปลัดฯ กอบชัย ประชุมหารือร่วมกับกระทรวง METI ประเทศญี่ปุ่น
นายกอบชัย สังสิทธิสวัสดิ์ ปลัดกระทรวงอุตสาหกรรมร่วมประชุมกับ Mr.Hirose Naoshi, Vice-Minister for International Affair ,Ministry of Economy,Trade and Industry (METI) ประเทศญี่ปุ่น
ปลัดฯ กอบชัย ประชุมหารือร่วมกับกระทรวง METI ประเทศญี่ปุ่น
วันนี้ (16 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรมร่วมประชุมกับ Mr.Hirose Naoshi, Vice-Minister for International Affair ,Ministry of Economy,Trade and Industry (METI) ประเทศญี่ปุ่น ผ่านระบบอิเล็กทรอนิกส์ โดยหารือในประเด็นแนวทางความร่วมมือด้านการลงทุนระหว่างเอเชียกับประเทศญี่ปุ่น กรอบแนวทางความร่วมมือระหว่างกระทรวงอุตสาหกรรม และกระทรวง METI ประเทศญี่ปุ่น อาทิ แนวคิดเศรษฐกิจ BCG รวมถึงประเด็นความยืดหยุ่นในห่วงโซ่อุปทานปรับตัวอย่างเหมาะสมยุค New Normal พร้อมทั้งการส่งเสริมการผลิตที่สามารถสร้างสายพานการผลิตและมูลค่าเพิ่มจากการสร้างพันธมิตรทางการค้ากับประเทศในภูมิภาค ตลอดจนแนวทาง ในการบูรณาการ แผนงานที่เกี่ยวข้องกับหน่วยงานต่าง ๆ ทั้งในประเทศและต่างประเทศ เพื่อสร้างความเชื่อมั่นให้กับนักลงทุนไทยและนักลงทุนต่างชาติ โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย อธิบดีกรมโรงงานอุตสาหกรรม และนายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ และผู้บริหารระดับสูงของกระทรวงอุตสาหกรรม เข้าร่วมประชุมด้วย ณ ห้องประชุม อก. 1 ชั้น 2 สำนักงานปลัดกระทรวงอุตสาหกรรม
วันพฤหัสบดีที่ 19 พฤษภาคม 2565
โฆษกรัฐบาล เผย นายกฯ ประชุม ศบค. 20 พ.ค. นี้ โดยที่ประชุม ศบค.  เตรียมผ่อนคลายมาตรการมากขึ้น หลังสถานการณ์โควิด-19 ในประเทศมีแนวโน้มดีขึ้น ขณะที่ สธ.ประเมินอาจลดระดับเตือนภัย
โฆษกรัฐบาล เผย นายกฯ ประชุม ศบค. 20 พ.ค. นี้ โดยที่ประชุม ศบค.  เตรียมผ่อนคลายมาตรการมากขึ้น หลังสถานการณ์โควิด-19 ในประเทศมีแนวโน้มดีขึ้น ขณะที่ สธ.ประเมินอาจลดระดับเตือนภัยเหลือระดับ 2 ปลายเดือน พ.ค.
วันนี้ (19 พ.ค 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมศูนย์บริหารสถานการณ์โควิด-19 (ศบค.) ครั้งที่ 8/2565 ในวันศุกร์ที่ 20 พฤษภาคม นี้ โดยที่ประชุม ศบค.เตรียมพิจารณาในประเด็นต่างๆ ทั้งการ เตรียมผ่อนคลายกิจการ/กิจกรรมเพิ่มเติม ภายหลังสถานการณ์โรคโควิด-19 ในประเทศไทยเริ่มคลี่คลาย และมีแนวโน้มดีขึ้น ยอดผู้ติดเชื้อลดลง อัตราการเสียชีวิตน้อยลง รวมทั้งอาจมีการพิจารณาปรับพื้นที่สีใหม่ให้สอดคล้องกับสถานการณ์ระบาดโควิด-19 ทั้งนี้ กระทรวงสาธารณสุข ยังประเมินว่า ภายในปลายเดือนพฤษภาคมนี้ สถานการณ์โควิด-19 ของไทยจะเข้าสู่ระยะโรคลดลง และอาจพิจารณาลดระดับการแจ้งเตือนภัยจากระดับ 3 ในเวลานี้ เป็นระดับ 2 อย่างไรก็ตาม นายกรัฐมนตรีย้ำถึงความจำเป็นที่ยังจะต้องมีมาตรการที่สามารถควบคุมการแพร่ระบาดของโรคได้ พร้อมทั้ง ขอความร่วมมือให้กลุ่ม 608 โดยเฉพาะผู้สูงอายุ เข้ารับการฉีดวัคซีน เพื่อสร้างภูมิคุ้มกันในกลุ่มนี้ได้ จะทำให้ตัวเลขผู้เสียชีวิตลดลงได้อีก
สำหรับผู้ติดเชื้อโควิด-19 รายใหม่ วันพฤหัสบดีที่ 19 พฤษภาคม 2565รวม 6,305 ราย จำแนกเป็นผู้ป่วยจากในประเทศ 6,303 ราย ผู้ป่วยมาจากต่างประเทศ 2 ราย ผู้ป่วยสะสม 2,171,480 ราย (ตั้งแต่ 1 มกราคม 2565) หายป่วยกลับบ้าน 7,567 ราย หายป่วยสะสม 2,137,205 ราย (ตั้งแต่ 1 มกราคม 2565) ผู้ป่วยกำลังรักษา 59,579 ราย เสียชีวิต 42 ราย จำนวนผู้ป่วยปอดอักเสบ รักษาตัวอยู่ในโรงพยาบาล 1,104 รายเฉลี่ยจังหวัดละ 14 ราย อัตราครองเตียง ร้อยละ 14.7
วันพฤหัสบดีที่ 29 กรกฎาคม 2564
มหาดไทยสั่งการผู้ว่าฯ ทุกจังหวัด กำชับ อปท.-เจ้าหน้าที่ ใช้จ่ายงบประมาณเงินอุดหนุนเฉพาะกิจ เพื่อแก้ปัญหาความเดือดร้อนให้กับประชาชน (เงินเหลือจ่าย) ให้เป็นไปตามกฎหมาย
มหาดไทยสั่งการผู้ว่าฯ ทุกจังหวัด กำชับ อปท.-เจ้าหน้าที่ ใช้จ่ายงบประมาณเงินอุดหนุนเฉพาะกิจ เพื่อแก้ปัญหาความเดือดร้อนให้กับประชาชน (เงินเหลือจ่าย) ให้เป็นไปตามกฎหมาย ระเบียบที่เกี่ยวข้อง ตอบสนองความต้องการประชาชน
มหาดไทยสั่งการผู้ว่าฯ ทุกจังหวัด กำชับ อปท.-เจ้าหน้าที่ ใช้จ่ายงบประมาณเงินอุดหนุนเฉพาะกิจ เพื่อแก้ปัญหาความเดือดร้อนให้กับประชาชน (เงินเหลือจ่าย) ให้เป็นไปตามกฎหมาย ระเบียบที่เกี่ยวข้อง ตอบสนองความต้องการประชาชน หากพบการกระทำส่อไปในทางไม่สุจริตให้เร่งดำเนินการทั้งทางวินัยและอาญา
วันนี้ (29 ก.ค.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า กระทรวงมหาดไทยโดยกรมส่งเสริมการปกครองท้องถิ่น ได้แจ้งทุกจังหวัดเกี่ยวกับแนวทางการขอรับการสนับสนุนงบประมาณรายจ่ายประจำปีงบประมาณ พ.ศ. 2564 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุนเฉพาะกิจ เพื่อนำไปใช้จ่ายในการแก้ไขปัญหาความเดือดร้อนให้กับประชาชน (เงินเหลือจ่าย)
.
นายฉัตรชัย พรหมเลิศ กล่าวว่า เพื่อให้การใช้จ่ายงบประมาณฯ ดังกล่าว เป็นไปด้วยความถูกต้อง เหมาะสม เกิดประโยชน์สูงสุดต่อทางราชการ ตอบสนองความต้องการของประชาชน โดยเฉพาะอย่างยิ่ง พึงระมัดระวังกลุ่มบุคคลที่กระทำการโดยไม่สุจริต แอบอ้างเพื่อแสวงหาประโยชน์ หรือกระทำการอื่นใดซึ่งไม่ชอบด้วยระเบียบกฎหมาย ขาดหลักธรรมาภิบาล จึงได้สั่งการไปยังผู้ว่าราชการจังหวัดทุกจังหวัด แจ้งกำชับให้องค์กรปกครองส่วนท้องถิ่นและเจ้าหน้าที่ที่เกี่ยวข้อง ดำเนินการให้เป็นไปตามกฎหมาย ระเบียบ ข้อบังคับ มติคณะรัฐมนตรี หนังสือสั่งการที่เกี่ยวข้อง และเป็นไปอย่างเปิดเผย โปร่งใส ตรวจสอบได้ เปิดโอกาสให้มีการแข่งขันอย่างเป็นธรรม โดยคำนึงถึงประโยชน์ของทางราชการ การมีส่วนร่วมของประชาชน การแก้ไขปัญหาความเดือดร้อน และตอบสนองต่อความต้องการที่แท้จริงของประชาชนเป็นสำคัญ ทั้งนี้ ในกรณีที่พบข้อมูลเกี่ยวกับการกระทำที่ส่อไปในทางไม่สุจริต หรือมีการแอบอ้างเพื่อแสวงหาประโยชน์จากงบประมาณเงินอุดหนุนเฉพาะกิจ (เงินเหลือจ่าย) ให้รีบดำเนินการทางวินัย และหรือทางอาญากับผู้เกี่ยวข้องอย่างเคร่งครัด พร้อมทั้งรายงานให้กระทรวงมหาดไทยทราบ
วันศุกร์ที่ 20 พฤษภาคม 2565
โฆษกรัฐบาลวอนอย่าตีความเกินภาพถ่ายกรณีผู้บริหาร "บิทคับ" ถ่ายรูปร่วมนายกรัฐมนตรี ไม่มีนัยสำคัญด้านการลงทุนอย่างใด  ที่ผ่านมา นายกรัฐมนตรีย้ำเตือน การลงทุนทุกประเภทมีความเสี่ยง
โฆษกรัฐบาลวอนอย่าตีความเกินภาพถ่ายกรณีผู้บริหาร "บิทคับ" ถ่ายรูปร่วมนายกรัฐมนตรี ไม่มีนัยสำคัญด้านการลงทุนอย่างใด  ที่ผ่านมา นายกรัฐมนตรีย้ำเตือน การลงทุนทุกประเภทมีความเสี่ยง  ผู้ลงทุนต้องศึกษาข้อมูลให้รอบด้าน ก่อนการตัดสินใจ
วันนี้ (20 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตี วอนอย่าตีความเกินภาพถ่ายกรณี "ท๊อป จิรายุส" ผู้บริหาร "บิทคับ" มีภาพถ่ายรูปร่วมกับพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เมื่อวันที่ 17 พฤษภาคม ที่ผ่านมา ณ ทำเนียบรัฐบาล ระหว่างเยี่ยมชมนิทรรศการการใช้ประโยชน์จากข้อมูล หรือ d-DATA ให้เป็นกลไกสำคัญในการขับเคลื่อนเศรษฐกิจและยกระดับคุณภาพชีวิตประชาชน ซึ่งผู้บริหาร "บิทคับ" ได้ร่วมนำเสนอถึงการประยุกต์ใช้เทคโนโลยีบล็อกเชน ร่วมกับ หน่วยงานด้านการใช้บิ๊กดาต้าของประเทศ
ภาพถ่ายดังกล่าว ผู้บริการ “บิทคับ” ได้มีการนำรางวัล “Prime Minister's Digital Awards 2564 ที่ทาง บริษัท บิทคับ แคปปิตอล กรุ๊ป โฮลดิ้งส์ จำกัด ได้รับใน สาขา Digital Startup of the Year แสดงถึง Startup ที่มีการวิจัยและพัฒนา หรือการประยุกต์ใช้เทคโนโลยีดิจิทัลในการพัฒนาบริการรูปแบบใหม่ และมีผลงานเป็นที่ประจักษ์ในระดับชาติ/นานาชาติ เพื่อนำเสนอแก่นายกรัฐมนตรีเท่านั้น ซึ่งไม่มีนัยสำคัญ และไม่ใช่เป็นการส่งสัญญาณด้านการลงทุนอย่างใด ที่ผ่านมา นายกรัฐมนตรี ย้ำเตือนมาตลอดว่าการลงทุนทุกประเภทมีความเสี่ยง ดังนั้น ผู้ลงทุนต้องระมัดระวัง รอบครอบ ศึกษาข้อมูลให้รอบด้าน ก่อนการตัดสินใจทุกครั้ง
นายธนกร ยังกล่าวว่า รัฐบาลมีนโยบายในการสนับสนุนการใช้เทคโนโลยีเพื่อช่วยพัฒนาระบบการเงิน เพื่อให้ผู้ใช้บริการทางการเงินมีความสะดวกและมีคุณภาพ ไทยยังเป็นประเทศแรก ๆ ที่มีกฎหมายรองรับการประกอบธุรกิจสินทรัพย์ดิจิทัล คือ พระราชกำหนดการประกอบธุรกิจสินทรัพย์ดิจิทัล พ.ศ. 2561 ที่ผ่านมา นายกรัฐมนตรียังได้เน้นย้ำการใช้เทคโนโลยีต่าง ๆ เช่น บล็อกเชน และปัญญาประดิษฐ์ ต้องให้เกิดประโยชน์สูงสุด สานต่อการดำเนินงานระหว่างภาครัฐและเอกชนในการพัฒนาประเทศและเทคโนโลยี ด้วยความร่วมมือทั้งจากคนรุ่นใหม่ และคนรุ่นเก่าด้วย //
วันพฤหัสบดีที่ 24 มีนาคม 2565
​นายกฯ ยินดีธุรกิจโลจิสติกส์ไทยเติบโตต่อเนื่อง พร้อมให้ความสำคัญพัฒนาระบบโลจิสติกส์ไทย เพื่อยกระดับเป็นศูนย์กลางทางการค้า การบริการ และการลงทุนในภูมิภาค
​นายกฯ ยินดีธุรกิจโลจิสติกส์ไทยเติบโตต่อเนื่อง พร้อมให้ความสำคัญพัฒนาระบบโลจิสติกส์ไทย เพื่อยกระดับเป็นศูนย์กลางทางการค้า การบริการ และการลงทุนในภูมิภาค
วันที่ 24 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ธุรกิจด้านการบริหารจัดการด้านการขนส่งและสถานที่เก็บสินค้า (โลจิสติกส์) ของไทยมีแนวโน้มเติบโตอย่างต่อเนื่อง จากการประกาศของกระทรวงพาณิชย์ว่า เมื่อเดือนมกราคม 2565 มีธุรกิจโลจิสติกส์จดทะเบียนเปิดกิจการใหม่กับกรมพัฒนาธุรกิจการค้า จำนวน 444 ราย เติบโตเพิ่มจากช่วงเวลาเดียวกันของปี 2564 ถึงร้อยละ 39.6 ซึ่งกลุ่มธุรกิจที่มีจำนวนการเปิดกิจการมากที่สุดได้แก่ 1) การขนส่งและขนถ่ายสินค้า จำนวน 244 ราย 2) การขนส่งสินค้าทางถนน 68 ราย และ 3)กิจกรรมตัวแทนรับจัดส่งสินค้า 33 ราย
โฆษกประจำสำนักนายกฯกล่าวว่า จากข้อมูลของกระทรวงพาณิชย์ พบว่าในปี 2563 ธุรกิจโลจิสติกส์เพื่อสนับสนุนการผลิตและกระจายสินค้าและวัตถุดิบ มีรายได้รวม 87,240.63 ล้านบาท และในปี 2564 มีนิติบุคคลธุรกิจโลจิสติกส์ จดทะเบียนจัดตั้งใหม่ 207 ราย เพิ่มขึ้นร้อยละ 53.3 คิดเป็นมูลค่าการลงทุนรวม 908.17 ล้านบาท
สำหรับมูลค่าการค้าระหว่างประเทศ ในเดือนมกราคม 2565 ประเทศไทยมีมูลค่าการค้ารวม 1.51 ล้านล้านบาท เติบโตร้อยละ 27.7 โดยสามารถแยกเป็น (1) การขนส่งทางเรือ สัดส่วนร้อยละ 66.5 เติบโตร้อยละ 30.4 ซึ่งสินค้าสำคัญ ได้แก่ น้ำมันและก๊าซปิโตรเลียม ส่วนประกอบยานยนต์ และยานยนต์ เป็นต้น (2) การขนส่งทางอากาศ สัดส่วนร้อยละ 23 เติบโตร้อยละ 28.8 มีสินค้าสำคัญ ได้แก่ แผงวงจรอิเล็กทรอนิกส์ โทรศัพท์ และส่วนประกอบเครื่องจักร เป็นต้น (3) การขนส่งทางถนน สัดส่วนร้อยละ 10.4 เติบโตร้อยละ 10.8 มีสินค้าสำคัญ ได้แก่ หน่วยความจำคอมพิวเตอร์ เพชร และแผงวงจรอิเล็กทรอนิกส์ เป็นต้น และ (4) การขนส่งทางราง สัดส่วนร้อยละ 0.1 เติบโตร้อย 9.4 มีสินค้าสำคัญ ได้แก่ ยางสังเคราะห์ ยางธรรมชาติ และไม้อัด เป็นต้น
“ความตกลง RCEP ซึ่งนายกรัฐมนตรีได้มีส่วนสำคัญในการผลักดัน (มีผลบังคับตั้งแต่วันที่ 1 มกราคม 2565) ถือเป็นปัจจัยสำคัญที่ผลักดันการส่งออกไทยให้ขยายตัวมากขึ้น ประเทศสมาชิก RCEP เปิดตลาดให้ไทยเพิ่มเติมในธุรกิจโลจิสติกส์ เช่นเดียวกัน ไทยได้เปิดตลาดให้สมาชิก RCEP เข้ามาลงทุนในธุรกิจบริการขนส่งเพิ่มซึ่งช่วยให้ไทยได้ประโยชน์จากการเป็นห่วงโซ่ Global Value Chains เมื่อประกอบกับการขยายตัวของ E-Commerce จึงส่งเสริมการขยายการค้าและการลงทุนในธุรกิจโลจิสติกส์เพิ่มด้วย สิ่งเหล่านี้ล้วนเป็นโอกาสของผู้ประกอบการไทยในธุรกิจโลจิสติกส์ ซึ่งรัฐบาลให้ความสำคัญกับการพัฒนาระบบโลจิสติกส์อย่างต่อเนื่อง พร้อมส่งเสริมการพัฒนาผู้ประกอบการและแรงงานให้มีองค์ความรู้ ทักษะฝีมือแรงงาน ตลอดจนพัฒนาศักยภาพในการทำธุรกิจ เพื่อยกระดับระบบโลจิสติกส์ของประเทศไปสู่การเป็นศูนย์กลางทางการค้า การบริการ และการลงทุนในภูมิภาค” นายธนกรฯ กล่าว
วันอังคารที่ 20 กรกฎาคม 2564
ครม.เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิดล่าสุด! จาก 10 จังหวัด เป็น 13 จังหวัด เพิ่มฉะเชิงเทรา ชลบุรี อยุธยา
ครม.เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิดล่าสุด! จาก 10 จังหวัด เป็น 13 จังหวัด เพิ่มฉะเชิงเทรา ชลบุรี อยุธยา
(20  ก.ค. 64 )  นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงมติคณะรัฐมนตรี วันนี้ (20 ก.ค.2564) ว่า ที่ประชุมเห็นชอบการขยายขอบเขตมาตรการบรรเทาผลกระทบและให้ความช่วยเหลือแก่กลุ่มแรงงานและผู้ประกอบการที่อยู่ในพื้นที่สถานการณ์ควบคุมสูงสุดและเข้มงวดตามมติคณะรัฐมนตรีเมื่อ วันที่ 13 ก.ค. 64 ให้ครอบคลุมพื้นที่จากเดิม 10 จังหวัด เป็น 13 จังหวัด เพิ่มเติมจังหวัดฉะเชิงเทรา ชลบุรี และอยุธยา โดยยังคงกลุ่มลูกจ้างและผู้ประกอบการใน 9 กลุ่มกิจการที่ได้รับผลกระทบ อัตราการจ่ายและวิธีการจ่ายเงินเช่นเดิม เป็นระยะเวลา 1 เดือน
....
วันศุกร์ที่ 18 กุมภาพันธ์ 2565
รองนายกรัฐมนตรี “อนุทิน”เตรียมเป็นประธานเปิดงานเทศกาลเที่ยวเมืองไทย ครั้งที่ 40 ส่งสัญญาณความพร้อมการท่องเที่ยววิถีใหม่
รองนายกรัฐมนตรี “อนุทิน”เตรียมเป็นประธานเปิดงานเทศกาลเที่ยวเมืองไทย ครั้งที่ 40 ส่งสัญญาณความพร้อมการท่องเที่ยววิถีใหม่ ททท.นำเทคโนโลยีช่วยคุมเข้ม Covid Free Event ป้องกันการแพร่ระบาด รัฐบาลเชิญชวนประชาชนร่วมงานระหว่าง 18-22 ก.พ. ณ สวนลุมพินี
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า วันนี้ (18 ก.พ. 65) นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในพิธีเปิดงานเทศกาลเที่ยวเมืองไทย ประจำปี 2565 ครั้งที่ 40 ณ สวนลุมพินี กรุงเทพฯ ซึ่งเป็นกิจกรรมที่การท่องเที่ยวแห่งประเทศไทย(ททท.) จัดขึ้นเพื่อแสดงถึงความพร้อมของความพร้อมของภาคอุตสาหกรรมท่องเที่ยวของไทยตามแนววิถีใหม่(New normal) สร้างความเชื่อมั่นให้ทั้งนักท่องเที่ยวไทย และต่างชาติให้กลับมาท่องเที่ยวประเทศไทย เป็นไปตามนโยบายของพล.อ.ประยุทธ์ จันทร์โอชา นายกรัฐมนตรีและรมว.กลาโหม ที่ได้มีข้อสั่งการให้ทุกหน่วยงานต่างๆ ใช้โอกาสที่รัฐบาลทยอยเปิดประเทศรับนักท่องเที่ยวร่วมกันพลิกโฉมประเทศ โดยปรับรูปแบบการทำงานให้สอดคล้องกับโลกวิถีใหม่ โดยเฉพาะหากต้องใช้ชีวิตร่วมกับโรคโควิด-19 ซึ่ง ททท. ก็เป็นหน่วยงานแรกๆ ที่ขานรับนโยบายของนายกรัฐมนตรี โดยการเปิดตัวแนวคิดการพลิกโฉมการท่องเที่ยวไทยสู่มิติใหม่ และให้ปี 2565 เป็นจุดเริ่มต้นปีท่องเที่ยวไทย Visit Thailand Year 2022 : Amazing New Chapters เปิดมุมมองการท่องเที่ยวที่ปลอดภัย ประทับใจ และแตกต่าง
น.ส.ไตรศุลี กล่าวว่า รัฐบาลขอเชิญชวนประชาชนร่วมงานเทศกาลเที่ยวเมืองไทยฯ ที่สวนลุมพินี ซึ่งครั้งนี้ซึ่งจัดขึ้นระหว่างวันที่ 18-22 ก.พ. 2565 ภายในงาน ททท. ได้ร่วมกับผู้ประกอบการท่องเที่ยว นำนวัตกรรมและเทคโนโลยีมานำเสนอการท่องเที่ยวของ 5 ภูมิภาคทั่วประเทศ การจำลองแหล่งท่องเที่ยวเพื่อสร้างประสบการณ์ท่องเที่ยวรูปแบบใหม่ มีการจัดโซนสตรีทฟู้ด กทม., เวทีกลางที่มีการแสดงให้ความบันเทิงของศิลปินดารา, โซนการท่องเที่ยวแบบ new normal และเปิดตัวแคมเปญส่งเสริมการท่องเที่ยวในประเทศ “เที่ยวเมืองไทย Amazing ยิ่งกว่าเดิม”  ทั้งนี้ ภายในงานมีมาตรการการป้องกันโควิด-19 ที่เข้มงวด แบบ Covid Free Event ที่นอกจากการ ตรวจวัดอุณหภูมิร่างกาย ลงทะเบียนเข้า-ออก ผ่านแอปพลิเคชันที่ไทยชนะ แสดงหลักฐานการได้รับวัคซีน หรือแสดงผลตรวจ ATK ไม่เกิน 72 ชั่วโมง แล้ว ททท. ยังได้นำแพลตฟอร์ม “เพลินไทย.com” ให้ผู้เข้าร่วมงานได้ประสบการณ์ในการใช้เทคโนโลยีด้านการท่องเที่ยว หรือ Smart Tourism Platform ซึ่งจะช่วยสนับสนุนมาตรการ Covid Free Event โดยผู้ใช้งานสามารถตรวจสอบความหนาแน่นของจำนวนคนในพื้นที่โซนต่างๆ เพื่อหลีกเลี่ยงความแออัด แสดงที่ตั้งของพื้นที่จัดกิจกรรม จุดแสดงสินค้าในแต่ละโซน และการเชื่อมต่อกับผู้ประกอบการด้านการท่องเที่ยวภายในงานด้วย
------------
วันพุธที่ 25 พฤษภาคม 2565
สำเร็จอย่างงดงาม การประชุมรัฐมนตรีการค้า APEC 2022 ทุกชาติหนุน เดินหน้าสู่ FTA เอเปคให้สำเร็จ
......
นายจุรินทร์ ลักษณวิศิษฏ์ รองนายกรัฐมนตรี และรมว.พาณิชย์ เผยผลการประชุมรัฐมนตรีการค้าเอเปค 2022 ที่ไทยเป็นเจ้าภาพ จัดขึ้นระหว่างวันที่ 19 - 22 พ.ค. 65 ได้ปิดฉากลงแล้ว ถือว่าประสบความสำเร็จอย่างงดงาม ตามหัวข้อหลักที่ประเทศไทยได้กำหนดไว้ คือ “เปิดกว้างสร้างสัมพันธ์เชื่อมโยงกันสู่สมดุล” หรือ “Open. Connect. Balance.” ซึ่งเป็นไปตามเป้าหมายและบรรลุผลเป็นรูปธรรม ทั้งจากความเห็นของที่ประชุม และที่จะเกิดขึ้นต่อไปในอนาคต
.
ทุกเขตเศรษฐกิจเห็นร่วมกันที่จะนำเอเปคไปสู่การจัดทำความตกลงการค้าเสรีเอเปค (Free Trade Area of the Asia-Pacific: FTAAP) ให้เกิดขึ้น พร้อมตั้งคณะทำงานดำเนินการให้เกิดผลเป็นรูปธรรมยิ่งขึ้น
.
นอกจากนี้ ยังมุ่งเน้นสร้างสมดุลด้านสิ่งแวดล้อม พลังงานและการมีส่วนร่วมของทุกฝ่าย สัญญาณอีกข้อ ที่สะท้อนความสำเร็จของไทย ที่ทุกเขตเศรษฐกิจได้ยอมรับและสนับสนุน BCG Model ของไทย ให้เป็นวิสัยทัศน์สำคัญเพื่อขับเคลื่อนเศรษฐกิจของกลุ่มเขตเศรษฐกิจเอเปคในอนาคต
.
แม้การประชุมครั้งนี้จะไม่ได้สามารถออกแถลงการณ์ร่วมได้ แต่มั่นใจว่าทุกอย่างเดินหน้าไปได้ตามเป้าหมาย โดยจะมีผลลัพธ์ในรูปแถลงการณ์ของประธานการประชุมเอเปคในรูป Chair Statement แทน ซึ่งอยู่ระหว่างดำเนินการยกร่าง พร้อมเชิญทุกฝ่ายที่เกี่ยวข้องเข้ามามีส่วนร่วมและจะประกาศเป็นทางการในรูปเอกสารโดยเร็วที่สุด
.
ทั้งนี้ กลุ่มเอเปกประกอบด้วย สมาชิก 21 เขตเศรษฐกิจ ได้แก่ ออสเตรเลีย บรูไน แคนาดา ชิลี จีน จีนฮ่องกง อินโดนีเซีย ญี่ปุ่น เกาหลีใต้ มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป ไทย สหรัฐฯ และเวียดนาม
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 14 ตุลาคม 2564
ปรับปรุงท่าเรือแม่น้ำเจ้าพระยาอนุรักษ์เมืองเก่าและเพิ่มความปลอดภัย
วันพุธที่ 13 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมปรับปรุงท่าเรือในแม่น้ำเจ้าพระยา ได้แก่ ท่าเรือราชินี และท่าเรือพระปิ่นเกล้า ซึ่งตั้งอยู่ในพื้นที่กรุงรัตนโกสินทร์เพื่ออนุรักษ์และพัฒนาพื้นที่เมืองเก่าและเพิ่มความปลอดภัยให้แก่ผู้ใช้บริการ โดยเน้นการออกแบบที่แสดงถึงความเคารพพื้นที่ทางประวัติศาสตร์ การปกครอง ศาสนา และวิถีชีวิตของชาวสยามที่มีความเรียบง่ายไม่รบกวนทัศนวิสัยของแม่น้ำเจ้าพระยา พร้อมทั้งปรับปรุงระบบรักษาความปลอดภัยแก่ผู้ใช้บริการ เช่น จัดให้มีการฝึกซ้อมช่วยเหลือผู้ประสบภัยและการกู้ชีพภัยทางน้ำ ติดป้ายสัญลักษณ์เกี่ยวกับความปลอดภัยทั้งภาษาไทย อังกฤษ และจีน และขยายผลโดยนำรูปแบบของท่าเรือพระปิ่นเกล้าไปเป็นมาตรฐานในการปรับปรุงท่าเรืออื่นในแม่น้ำเจ้าพระยาบริเวณกรุงรัตนโกสินทร์ด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 29 มิถุนายน 2564
กรมสรรพากรเร่งคืนภาษีให้แล้วกว่า ๙๑% จากบุคคลธรรมดาที่ขอคืน ๓.๔ ล้านแบบ เสริมสภาพคล่องทางการเงินให้ประชาชน
กรมสรรพากรเร่งคืนภาษีบุคคลธรรมดาปีภาษี ๒๕๖๓ ให้กับผู้ที่ขอคืนไปแล้ว ๓,๐๖๒,๕๓๒ แบบ สูงถึงร้อยละ ๙๑ จากผู้ที่ขอคืนภาษี ๓,๔๐๑,๖๘๘ แบบ จำนวนเงินที่คืนให้แล้ว ๓๐,๖๘๕ ล้านบาท โดยผู้ที่ชำระภาษีไว้เกินและได้รับภาษีคืนแล้ว
กรมสรรพากรเร่งคืนภาษีบุคคลธรรมดาปีภาษี ๒๕๖๓ ให้กับผู้ที่ขอคืนไปแล้ว ๓,๐๖๒,๕๓๒ แบบ สูงถึงร้อยละ ๙๑ จากผู้ที่ขอคืนภาษี ๓,๔๐๑,๖๘๘ แบบ จำนวนเงินที่คืนให้แล้ว ๓๐,๖๘๕ ล้านบาท โดยผู้ที่ชำระภาษีไว้เกินและได้รับภาษีคืนแล้ว เพราะเป็นผู้ที่ยื่นแบบผ่านทางอินเทอร์เน็ต ยื่นเอกสารประกอบการขอคืนถูกต้อง และผูกบัญชีธนาคารที่ขอคืนกับระบบพร้อมเพย์ด้วยเลขประจำตัวประชาชน
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้กรมสรรพากรได้เร่งดำเนินการพิจารณาและอนุมัติคืนภาษีตามแบบแสดงรายการภาษีเงินได้บุคคลธรรมดา ภ.ง.ด.๙๐ และภ.ง.ด.๙๑ ประจำปีภาษี ๒๕๖๓ ที่ผู้เสียภาษียื่นขอคืนภาษีไปแล้วรวมจำนวน ๓,๐๖๒,๕๓๒ แบบ จากแบบที่ยื่นขอคืนทั้งหมด ๓,๔๐๑,๖๘๘ แบบ คิดเป็น ร้อยละ ๙๑ เป็นจำนวนเงินภาษีที่คืนให้แล้วรวม ๓๐,๖๘๕ ล้านบาท (ข้อมูล ณ ๒๘ มิถุนายน ๒๕๖๔) สำหรับผู้ที่ชำระภาษีไว้เกินและได้รับภาษีคืนจากกรมสรรพากรไปแล้ว เนื่องจากเป็นผู้ที่ยื่นแบบแสดงรายการภาษีผ่านอินเทอร์เน็ต มีการจัดส่งเอกสารประกอบการพิจารณาคืนภาษีถูกต้องครบถ้วน และมีการผูกบัญชีธนาคารที่ขอคืนกับระบบพร้อมเพย์ด้วยเลขประจำตัวประชาชน ทั้งนี้ ผู้เสียภาษีที่ขอคืนภาษีสามารถตรวจสอบ และติดตามสถานะการขอคืนภาษีได้ด้วยตนเองที่ www.rd.go.th ทุกวันตลอด ๒๔ ชั่วโมง”
นางสมหมาย ศิริอุดมเศรษฐ กล่าวเพิ่มเติม “๓๐ มิถุนายน ๒๕๖๔ เป็นวันสิ้นสุดของการขยายเวลาการยื่นแบบฯ ภ.ง.ด.๙๐ และภ.ง.ด. ๙๑ ผ่านทางอินเทอร์เน็ต จนถึงขณะนี้ มีผู้ยื่นแบบฯแล้วรวมทั้งหมด ๑๐,๐๓๑,๙๒๔ แบบ จึงขอเชิญชวนผู้ที่ยังไม่ได้ยื่นแบบภาษีเงินได้บุคคลธรรมดา ประจำปีภาษี ๒๕๖๓ ยื่นแบบฯ ตามกำหนดเวลาดังกล่าว เพื่อลดภาระค่าปรับและเงินเพิ่ม โดยสนับสนุนให้ทำธุรกรรมภาษีที่บ้าน (TAX from Home) สะดวก รวดเร็ว ปลอดภัย ห่างไกลจากโควิด - 19”
สามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. ๑๑๖๑ หรือที่สำนักงานสรรพากรทุกแห่งทั่วประเทศ
กรมสรรพากร สำนักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร ๑๑๖๑ (RD Intelligence Center)
วันศุกร์ที่ 29 เมษายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 22 - 28 เมษายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 22 - 28 เมษายน 2565 พบการกระทำผิด จำนวน 607 คดี คิดเป็นเงินค่าปรับ 8.02 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิต โดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 22 - 28 เมษายน 2565) พบว่ามีการกระทำผิด จำนวน 607 คดี คิดเป็นเงินค่าปรับ 8.02 ล้านบาท โดยแยกเป็น สุรา จำนวน 357 คดี ค่าปรับ 2.87 ล้านบาท ยาสูบ จำนวน 181 คดี ค่าปรับ 3.88 ล้านบาท ไพ่ จำนวน 12 คดี ค่าปรับ 0.07 ล้านบาท น้ำมันและผลิตภัณฑ์น้ำมัน จำนวน 29 คดี ค่าปรับ 0.58 ล้านบาท น้ำหอม จำนวน 2 คดี ค่าปรับ 0.06 ล้านบาท รถจักรยานยนต์ จำนวน 16 คดี ค่าปรับ 0.28 ล้านบาท และสินค้าอื่น ๆ จำนวน 10 คดี ค่าปรับ 0.28 ล้านบาท โดยมีของกลางแยกเป็นน้ำสุรา จำนวน 1,412.705 ลิตร ยาสูบ จำนวน 25,911 ซอง ไพ่ จำนวน 268 สำรับ น้ำมันและผลิตภัณฑ์น้ำมัน จำนวน 13,025.000 ลิตร น้ำหอม จำนวน 1,100 ขวด รถจักรยานยนต์ จำนวน 17 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 28 เมษายน 2565 พบว่ามีการกระทำผิด จำนวน 15,893 คดี คิดเป็นเงินค่าปรับ 286.22 ล้านบาท โดยแยกเป็น สุรา จำนวน 8,566 คดี ค่าปรับ 75.79 ล้านบาท ยาสูบ จำนวน 5,457 คดี ค่าปรับ 142.43 ล้านบาท ไพ่ จำนวน 263 คดี ค่าปรับ 2.71 ล้านบาท น้ำมันและผลิตภัณฑ์น้ำมัน จำนวน 450 คดี ค่าปรับ 19.68 ล้านบาท น้ำหอม จำนวน 78 คดี ค่าปรับ 4.05 ล้านบาท รถจักรยานยนต์ จำนวน 723 คดี ค่าปรับ จำนวน 16.71 ล้านบาท และสินค้าอื่น ๆ จำนวน 356 คดี ค่าปรับ 24.85 ล้านบาท โดยมีของกลางแยกเป็นน้ำสุรา จำนวน 130,455.320 ลิตร ยาสูบ จำนวน 2,981,073 ซอง ไพ่ จำนวน 17,389 สำรับ น้ำมันและผลิตภัณฑ์น้ำมัน จำนวน 601,660.000 ลิตร น้ำหอม จำนวน 88,247 ขวด รถจักรยานยนต์ จำนวน 881 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันอังคารที่ 14 ธันวาคม 2564
“อนุทิน” เผยไทยฉีดวัคซีนโควิดเข็มแรกทะลุ 50 ล้านคน เตือนทำใบรับรองวัคซีนปลอมมีความผิดอาญา
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยฉีดวัคซีนโควิด 19 เข็มแรกได้ 50 ล้านคนตามเป้าหมายแล้ว ขอประชาชนออกมารับวัคซีนให้ครบโดส เพื่อเข้าร่วมงานเทศกาลปีใหม่ได้อย่างปลอดภัย พร้อมเตือนผู้รับจ้างทำใบรับรองฉีดวัคซีนปลอม มีความผิดทาง
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยฉีดวัคซีนโควิด 19 เข็มแรกได้ 50 ล้านคนตามเป้าหมายแล้ว ขอประชาชนออกมารับวัคซีนให้ครบโดส เพื่อเข้าร่วมงานเทศกาลปีใหม่ได้อย่างปลอดภัย พร้อมเตือนผู้รับจ้างทำใบรับรองฉีดวัคซีนปลอม มีความผิดทางอาญาถึงขั้นติดคุก ขอประชาชนอย่าหลงเชื่อตกเป็นเหยื่อ
วันนี้ (14 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงความคืบหน้าการฉีดวัคซีนโควิด 19 ของประเทศไทย ว่า ขณะนี้อัตราการฉีดวัคซีนทยอยเพิ่มขึ้นอย่างช้า ๆ เนื่องจากที่ผ่านมามีผู้เข้ามารับวัคซีนจำนวนมากแล้ว ล่าสุด ข้อมูลที่รายงานผ่านระบบหมอพร้อม วันที่ 14 ธันวาคม 2564 จนถึงเวลา 12.30 น. สามารถฉีดได้ 140,461 โดส สะสม 97,893,176 โดส แบ่งเป็นเข็มแรก 50,012,231 ราย ซึ่งเกิน 50 ล้านคนตามเป้าหมายที่ตั้งไว้แล้ว ส่วนเข็มที่สอง 43,572,451 รายเข็มที่สาม 4,266,735 ราย และเข็มที่สี่ 41,759 ราย ทั้งนี้ กระทรวงสาธารณสุขยังเดินหน้าให้บริการวัคซีนโควิด 19อย่างต่อเนื่อง ทั้งผู้ที่ยังไม่ได้รับวัคซีนเลย ผู้ที่ยังไม่ได้รับวัคซีนครบ 2 เข็ม รวมถึงการฉีดกระตุ้นเข็มที่ 3 เพื่อเพิ่มภูมิคุ้มกันตามช่วงเวลาที่กำหนด โดยร่นระยะเวลาให้ผู้ที่ฉีดวัคซีนโควิด 19 ครบ 2 เข็ม ทั้งวัคซีนชนิดเดียวกันหรือสูตรไขว้ ได้ฉีดเข็มกระตุ้นหลังฉีดเข็มสองแล้ว 3 เดือน ดังนั้น ผู้ที่ฉีดครบ 2 เข็มในช่วงเดือนสิงหาคม-กันยายนจะสามารถมารับวัคซีนเข็มกระตุ้นได้ในเดือนธันวาคมนี้
“ขอให้ประชาชนออกมารับวัคซีนโควิดให้ครบโดส เนื่องจากช่วงเทศกาลปีใหม่นี้ การจัดงานต่าง ๆ ศบค.กำหนดให้ผู้ประกอบการ พนักงาน และลูกค้าที่จะเข้าร่วมงาน ต้องฉีดวัคซีนโควิดครบ 2 เข็ม จึงจะสามารถเข้าร่วมงานได้อย่างปลอดภัย” นายอนุทินกล่าว
นายอนุทินกล่าวต่อว่า ส่วนกรณีในโซเชียลมีเดียมีการโพสต์รับจ้างทำใบรับรองการฉีดวัคซีนปลอม ขอย้ำว่า นอกจากเป็นอันตรายต่อตนเองและคนรอบข้างแล้ว ยังเป็นการกระทำผิดกฎหมาย มีความผิดทางอาญา อาจมีโทษจำคุกได้ จึงไม่คุ้มค่าอย่างยิ่ง ทั้งนี้ ใบรับรองการฉีดวัคซีนจริงจะมีคิวอาร์โคดที่ระบุชื่อคนฉีดวันที่ฉีด สถานที่ฉีด ผู้ให้บริการฉีด ยี่ห้อวัคซีนและหมายเลขประจำขวดวัคซีน จึงพิสูจน์ได้ว่าเป็นใบรับรองจริงหรือปลอมดังนั้น ขอประชาชนอย่าตกเป็นเหยื่อผู้กระทำผิด และหากมีข้อมูลของผู้กระทำผิดในเรื่องนี้ ขอให้แจ้งเบาะแสต่อเจ้าหน้าที่ตำรวจ เพื่อดำเนินการตามกฎหมายอย่างเข้มงวดต่อไป
*********************************** 14 ธันวาคม 2564
วันจันทร์ที่ 21 มีนาคม 2565
โฆษกรัฐบาลเผย นายกฯ เร่งติดตามการพัฒนาความเชื่อมโยงระบบคมนาคม 4 มิติ  “ทางบก ทางราง ทางน้ำ และทางอากาศ” เน้นการใช้เทคโนโลยีเพื่อเพิ่มขีดความสามารถยกระดับขนส่งและโลจิสติกส์
โฆษกรัฐบาลเผย นายกฯ เร่งติดตามการพัฒนาความเชื่อมโยงระบบคมนาคม 4 มิติ  “ทางบก ทางราง ทางน้ำ และทางอากาศ” เน้นการใช้เทคโนโลยีเพื่อเพิ่มขีดความสามารถยกระดับขนส่งและโลจิสติกส์ให้เป็นไปอย่างสะดวกรวดเร็ว
วันนี้ (21 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามนโยบายการพัฒนาความเชื่อมโยงระบบคมนาคมของไทยให้มีศักยภาพเพื่อรองรับการพัฒนาโครงการเชิงพาณิชย์ในอนาคต โดยมีเป้าหมายเพื่อให้ประเทศไทยเป็นศูนย์กลาง (ฮับ) โลจิสติกส์ทั้ง 4 มิติของอาเซียน ตามที่ได้กำหนดไว้ในแผนยุทธศาสตร์ชาติ 20 ปี (พ.ศ.2561-2580) อาทิ พัฒนาระบบผ่านทางด่วน เร่งรัดก่อสร้างมอเตอร์เวย์ แผนเชื่อมต่อการเดินทางเข้าสู่ระบบรถไฟฟ้า โครงการสะพานเศรษฐกิจเชื่อมฝั่งทะเลอ่าวไทย-อันดามัน การขยายเชื่อมต่อสนามบิน เป็นต้นโดยความคืบหน้าล่าสุดในส่วนของโครงการก่อสร้างทางหลวงพิเศษระหว่างเมือง (มอเตอร์เวย์) สายบางใหญ่ - กาญจนบุรี (M81) ระยะทาง 96.41 กม. กรมทางหลวง เปิดเผยว่าปัจจุบันมีความก้าวหน้าก่อสร้างเสร็จแล้ว 72% คาดว่าโครงการงานก่อสร้างจะแล้วเสร็จ ภายในเดือน พ.ย. ปี 2566
สำหรับโครงการทางหลวงพิเศษดังกล่าว เป็นหนึ่งโครงการสำคัญมีความจำเป็นเร่งด่วน ที่รัฐบาลบรรจุในแผนมาตรการเร่งรัดการลงทุน Action Plan ของกระทรวงคมนาคม ซึ่งจะช่วยเพิ่มขีดความสามารถในการคมนาคมขนส่งและโลจิสติกส์ให้เป็นไปอย่างสะดวกรวดเร็ว และเป็นส่วนสำคัญในการพัฒนาเศรษฐกิจและคุณภาพชีวิตของประชาชน เมื่อการก่อสร้างเสร็จแล้ว จะช่วยให้การเดินทางจากกรุงเทพฯ และปริมณฑลไปภาคตะวันตกของประเทศ สะดวก รวดเร็วมากขึ้น เป็นไปตามนโยบายรัฐบาลที่ต้องการช่วยพัฒนาคุณภาพชีวิต และพัฒนาระบบโครงสร้างพื้นฐาน ด้านคมนาคมขนส่ง รวมทั้งการท่องเที่ยว ที่สำคัญจะช่วยให้การเดินทาง จาก อ.บางใหญ่-กาญจนบุรีใช้เวลาเพียง 48 นาที เมื่อเปรียบเทียบกับการเดินทางโดยใช้ทางหลวงแผ่นดินซึ่งใช้เวลาประมาณ 2 ชม. 30 นาที
“รัฐบาลได้เดินหน้าผลักดันไทยให้เป็นฮับด้านโลจิสติกส์ของอาเซียน โดยที่ผ่านมาจนถึงปัจจุบันกระทรวงคมนาคมได้เดินหน้าพัฒนาโครงการคมนาคมทั้ง 4 มิติ มาโดยตลอด อาทิ โครงการรถไฟทางคู่ ซึ่งถือเป็นอีกหนึ่งโครงที่เมื่อสร้างแล้วเสร็จจะสร้างมูลค่าให้กับเศรษฐกิจได้อย่างมหาศาล นอกจากนี้ยังมีโครงการแลนด์บริดจ์ ที่เมื่อแล้วเสร็จจะเพิ่มช่องทางการขนส่งสินค้าข้ามภูมิภาคได้สะดวก และช่วยเพิ่มมูลค่าด้านการขนส่งให้กับไทยอีกด้วย ซึ่งโครงการต่าง ๆ ที่กล่าวมาทั้งหมดนี้จะได้เห็นความคืบหน้าและผลสำเร็จในช่วง 1-3 ปีนี้” โฆษกประจำสำนักนายกรัฐมนตรี กล่าว
..............................